stanford-oval/wikipedia huggingface dataset:
היסטוריה של איטליה
איטליה עד מלחמות העולם

ממלכת איטליה הייתה מלוכה חוקתית. במדינה החדשה היה למלך רק תפקיד ייצוגי. ב־40 השנים הראשונות לקיומו של תפקיד ראש ממשלת איטליה (1861–1901), הוחלפו כ-37 ראשי ממשלה.
בין השנים 1889 ל-1912 החלה איטליה להקים מושבות באפריקה כחלק מהקולוניאליזם. למשל, בספטמבר 1911 פתחה איטליה במלחמה האיטלקית-עות'מאנית כנגד האימפריה העות'מאנית לכיבוש "מדינת טריפולי" שלימים הפכה ללוב. איטליה ניצחה במלחמה וכבשה את השטח שהפך לחלק מהאימפריה האיטלקית. ניצחון נוסף הוביל לשליטה איטלקית באיי דודקנס שבאירופה.
בשנת 1882 חתמה ממלכת איטליה עם גרמניה ואוסטרו-הונגריה על הסכם הגנה הדדי שנקרא "הברית המשולשת". עם זאת, ב־1902 חתמה עם צרפת חוזה סודי נפרד, שרוקן את הברית המשולשת מתוכנה. האיטלקים שאפו לשלוט על שטחים כדרום טירול, טרנטינו, טרייסט, דלמטיה, איסטריה וצארה (זאדר). המדינאים הבינו שהסכם עם האוסטרו-הונגרים לא יסייע להם להשיג את הטריטוריות שהיו בשטח אוסטרו-הונגריה. באזורים אלה שכנו דוברי איטלקית והרצון לסיפוחם נבע מרעיון האירדנטה.
איטליה במלחמת העולם הראשונה

על אף שבתחילה הייתה איטליה בעלת ברית של מדינות המרכז, במהלך מלחמת העולם הראשונה היא כרתה ברית עם צרפת ואנגליה נגד הקיסרות הגרמנית ואוסטרו-הונגריה וב־23 במאי 1915 נכנסה למלחמה בצד מדינות ההסכמה.
כך נפתחה החזית האיטלקית במלחמת העולם הראשונה. התחוללה לחימה בצפון איטליה בין ממלכת איטליה, ולצדה צבאות נוספים ממדינות ההסכמה, לבין אוסטרו-הונגריה, בתמיכת כוחות מן גרמניה. לאורך רוב שנותיה התנהלה החזית במלחמת חפירות סטטית בערוצי הנהרות איזונצו ופיאווה בשטחי צפון איטליה, סלובניה וקרואטיה של ימינו. לבסוף, מוטט הצבא המלכותי האיטלקי, בסיוע בריטי, צרפתי ואמריקאי את קווי ההגנה האוסטריים. מעורבות איטלקית הייתה גם בחזיתות אחרות.
איטליה במלחמת העולם הראשונה > תוצאות מלחמת העולם הראשונה

בתוקף ההסדר שלאחר המלחמה, איטליה קיבלה שטח אוסטרי לשעבר לאורך הגבול הצפון-מזרחי.
אף על פי שאיטליה נכללה בצד המנצח במלחמה, חשו האיטלקים אכזבה מהמלחמה בגלל ההישגים המועטים־יחסית שהביאה להם, לעומת ההרס שגרמה. מעבר לעניין הרגשי, נזקי המלחמה – בנפש (חצי מיליון הרוגים וחצי מיליון נכים) וברכוש – גרמו לשפל כלכלי: אבטלה, חובות לאומיים, רעב, אינפלציה וכדומה. המצב הכלכלי הקשה וכישלונות נציגיה של איטליה בוועידות השלום אשר ויתרו על שטחים הביאו לעליית גורמים רדיקליים. פרץ משבר פוליטי: השמאל – קומוניסטים וסוציאליסטים אשר שלטו על מעמד הפועלים, מול הימין – לאומנים שדרשו החזרת שטחים וכבוד לאיטליה.
איטליה הפשיסטית, מלחמת העולם השנייה ומלחמת האזרחים (1922–1946) > עליית הפשיסטים לשלטון

לפני מלחמת העולם הראשונה היה בניטו מוסוליני כתב צעיר בעיתונים סוציאליסטיים, אך בעקבות תמיכתו במלחמה הוא הצטרף לתנועה הפשיסטית הלאומנית, ואף שירת בעצמו בצבא האיטלקי במהלך המלחמה. מעט לאחר סיום המלחמה, ב־23 במרץ 1919, הוא הקים את ארגון פשי-הלחימה (Fasci di Combattimento). הארגון ניסה להתמודד בבחירות הכלליות בנובמבר אותה השנה, כשהוא הציג אידאולוגיה שמאלית – תמיכה בהעלאת מיסי ירושה ובביטול המלוכה, אך הוא הפסיד למפלגה הסוציאליסטית השלטת. לקראת הבחירות הבאות החליט הארגון לשנות גישה ולהדגיש מסרים לאומניים ופופוליסטיים. הוא פנה אל העם הפשוט, בעיקר החלשים והעניים (שמספרם הלך וגדל). ב־1921 נכנסה המפלגה הפשיסטית לפרלמנט האיטלקי עם 35 מקומות (7 אחוזים מהקולות). למפלגה הצטרפו כל שכבות החברה. בית המלוכה האיטלקי ומשטרת איטליה תמכו בה.
ב־1922 הנהיג מוסוליני את "המצעד על רומא" – הפיכה שקטה בה הוא תפס את השלטון בפועל. במצעד על רומא רוכזו כחמישים אלף מחברי המפלגה הפשיסטית בצמתים סביב הבירה רומא, לכאורה כמחאה על ניסיון הסוציאליסטים לארגן שביתה נוספת. למעשה הייתה זו הפגנת כוח של המפלגה הפשיסטית ואמצעי לחץ על הממשלה, שאכן פעל: ראש הממשלה ג'ובאני ג'וליטי התפטר ופינה את מקומו למוסוליני, ששהה כל אותה עת במילאנו. ההפיכה התאפשרה רבות בזכות תמיכתם של המלך ורבים מקציני הצבא, שסירבו להפעיל את הצבא כנגד הפשיסטים.
איטליה הפשיסטית, מלחמת העולם השנייה ומלחמת האזרחים (1922–1946) > דת

מאז איחוד איטליה, בשנים 1860–1870, סירבו האפיפיורים להכיר באובדן שטחי מדינת האפיפיור. תהליך הפיוס בין ממלכת איטליה לכס הקדוש בראשות האפיפיור החל לקראת סיום מלחמת העולם, בתקופת ממשלת ויטוריו אמנואלה אורלנדו, וב־1929 הבשיל התהליך להסכמים הלטראניים. בהסכמים אלו הכירו הצדדים בקריית הוותיקן כמדינה עצמאית ובשאר השטח כשייך לממלכת איטליה, והסכימו על הכרזת הדת הקתולית כדת המדינה. מוסוליני וחבריו להנהגה הפשיסטית היו אתאיסטים ואף התנגדו לדת, אך הם רצו בהסכם ככלי לאחדות העם האיטלקי ואף להשגת תמיכת הקתולים מחוץ לאיטליה.
איטליה הפשיסטית, מלחמת העולם השנייה ומלחמת האזרחים (1922–1946) > מדיניות חוץ

מדיניות החוץ של מוסוליני הונחתה בידי שלושה יסודות מרכזיים: ראשית, המשך שאיפותיו של הממשל הליברלי הקודם: הממשל הקודם כרת ברית בת עשרות שנים עם הקיסרות הגרמנית ואוסטרו-הונגריה, אך זו הופרה לבסוף בידי האיטלקים, שחשקו בשטחים בחבל הבלקן ובצפון אפריקה. נקודה משמעותית נוספת במורשת המדינית הייתה היחס העוין כלפי האימפריה האתיופית, שהביסה את איטליה במלחמה האיטלקית–אתיופית הראשונה. יסוד שני במדיניות החוץ היה הרצון לפצות על העלויות הכבדות ששילמו האיטלקים במלחמת העולם הראשונה, כאשר השטחים המעטים שהם קיבלו מאוסטריה לא היו משמעותיים בעיניהם, במיוחד ביחס למרוויחות הגדולות מהמלחמה – הרפובליקה הפולנית השנייה וממלכת יוגוסלביה הבלקנית. יסוד שלישי היה השאיפה לחידוש ימי האימפריה הרומית העתיקה.
בשנת 1935 החלה המלחמה האיטלקית-אתיופית השנייה. בעקבות תקרית גבול בה נהרגו מספר חיילים איטלקים פלשה איטליה לאתיופיה משתי חזיתות: סומליה האיטלקית בדרום ואריתריאה בצפון. באפריל 1936 נכבשה הבירה אדיס אבבה, וקיסר אתיופיה היילה סילאסי נמלט. בעקבות המלחמה עלתה ההערצה כלפי מוסוליני לשיא, ואיטליה פרשה מחבר הלאומים בעקבות סנקציות שהוטלו עליה במהלך המלחמה והשפיעו מעט מאד.
ב־1936 החלה מלחמת האזרחים בספרד. מוסוליני שלח את ה-"Corpo Truppe Volontarie" (כוח גדודי המתנדבים) לעזרת הלאומנים הספרדים בראשות הגנרל פרנקו, שקיבל סיוע גם מ"לגיון הקונדור" הגרמני, לעומת הרפובליקנים שקיבלו סיוע מברית המועצות. מטרותיהם של הזרים שהתערבו במלחמה היו בין השאר תמיכה בצד הדומה אידאולוגית להם, וניסויו של הצבא בלחימה בשטח כמעין הקדמה למלחמת העולם השנייה.
איטליה הפשיסטית, מלחמת העולם השנייה ומלחמת האזרחים (1922–1946) > מלחמת העולם השנייה ונפילת הפשיזם

מוסוליני שאף לספח לאימפריה האיטלקית שטחים נרחבים באפריקה ובמזרח התיכון. בהתאמה לשאיפות אלו חתמו האיטלקים והגרמנים על ברית הפלדה, מעט קודם לפלישת גרמניה הנאצית לפולין שפתחה את מלחמת העולם השנייה. למרות ברית זו והעוינות לפולנים, ויטוריו אמנואלה השלישי, מלך איטליה, ופייטרו באדוליו, הרמטכ"ל, חששו שלצבא המלכותי האיטלקי אין די טנקים, כלי רכב משוריינים ומטוסים למלחמה ארוכה ומשמעותית. מוסוליני, שהביע מיידית תמיכה בצד הגרמני, קיבל חלקית את עצתם, וכך איטליה הצטרפה בעצמה ללחימה נגד בעלות הברית רק באמצע 1940, בעת המערכה על צרפת ועל ארצות השפלה.
במקביל לניהול המלחמה בים התיכון ובצפון אפריקה נגד בעלות הברית, פתחה איטליה באוקטובר 1940 בפלישה ליוון. ב־1941, הכריזו מדינות הציר ובהן איטליה מלחמה גם על ארצות הברית ועל ברית המועצות, אם־כי האימפריה היפנית שמרה על נייטרליות ביחס לאחרונה. עד שנת 1943 הובס הצבא האיטלקי בצפון אפריקה ובברית המועצות.
איטליה הפשיסטית, מלחמת העולם השנייה ומלחמת האזרחים (1922–1946) > מלחמת אזרחים, ניצחון בעלות הברית ושחרור

בעקבות פלישת בעלות הברית לסיציליה ביולי 1943 המלך ויטוריו אמנואלה פיטר והדיח את מוסוליני, אסרו ומינה את מרשל פייטרו באדוליו לראש הממשלה. תוך כחודש וחצי חתם באדוליו על הסכם כניעת איטליה ללא תנאי, בניגוד לדעת גרמניה, שתפסה מייד את רוב שטח הארץ ושחררה את מוסוליני, שהנהיג בצפון מדינת בובות קצרת־חיים – הרפובליקה הסוציאלית האיטלקית. בעלות הברית שנחתו בדרום התקדמו צפונה, בסדרת מבצעים שכונתה הזירה האיטלקית במלחמת העולם השנייה. במקביל, הכוחות הנאמנים למוסוליני לחמו לצד הכוחות הגרמניים הפולשים במסגרת הצבא הרפובליקאי הלאומי, בעוד חיילים אחרים מצבא איטליה הצטרפו לתנועת ההתנגדות האיטלקית שמרדה בשלטונם. מאבק זה מכונה מלחמת האזרחים האיטלקית. באפריל 1945 גורשו הגרמנים מאיטליה, והפרטיזנים האיטלקים תפסו את מוסוליני והוציאוהו להורג בתלייה עם פילגשו, קלרה פטצ'י.
הרפובליקה – 1946 והלאה > שנים ראשונות (1946–1948)

עם סיום מלחמת העולם השנייה נותרה כלכלת איטליה וחברתה במצב חלש ביותר. עם התפטרות המלך הקשיש ויטוריו אמנואלה ומינוי בנו אומברטו השני לתפקיד, שחל למעשה בשלהי מלחמת העולם ולהלכה רק ב־1946, התגבר הלחץ הציבורי לקיום משאל עם בדבר צורת הממשל תוך איום במלחמת אזרחים נוספת.
המשאל התקיים לבסוף ב־2 וב־3 ביוני 1946, ובו, לראשונה באיטליה, הורשו גם נשים להצביע. תומכי הרפובליקה ניצחו את תומכי המונרכיה ברוב של 54% ונבחרה אספה מכוננת (איט') לכתיבת חוקה לרפובליקה. המועצה אסרה על החברים הזכרים מבית סבויה – ממנו באה משפחת המלוכה – לשהות בשטח איטליה, איסור שבטל רק בשנת 2002.
ב־1 ביולי 1946 מונה אנריקו דה ניקולה לראש המדינה הזמני. ב־1 בינואר 1948 נכנסה לתוקף חוקת המדינה והוא הפך לנשיא הראשון למשך מספר חודשים, לאחריהם מונה לתפקיד הפוליטיקאי והכלכלן לואיג'י אינאודי.  סמכויותיו של ראש המדינה, ובהמשך הנשיא, היו סמליות בעיקרן, ואיטליה נעשתה רפובליקה דמוקרטית בה נשיא איטליה ממנה את ראש הממשלה. ראש הממשלה הראשון, שכיהן לצד ניקולה ואינאודי, היה אלצ'ידה דה גספרי.
ב־10 בפברואר 1947 חתמה ממשלתו של דה גספרי במסגרת חוזה פריז על הסכם שלום עם בעלות הברית (איט'). במסגרת ההסכם הכירה איטליה בעצמאותם של מושבותיה והשטחים שכבשה שמעבר לים – רובן במזרח אפריקה – אריתריאה, סומליה ואתיופיה, ולצידן לוב, אלבניה ומספר איים במזרח הים התיכון. עוד נערכו תיקונים קלים בגבולה של איטליה עם צרפת, אזור הספר המזרחי הועבר ליוגוסלביה והאזור מסביב לעיר טריאסטה הוכרז כטריטוריה חופשית. ב־1954 הטריטוריה, שנשארה תחת מנהל כוחות ארצות הברית ובריטניה (אזור A הכולל את העיר עצמה) ויוגוסלביה (אזור B), חולקה בין איטליה ליוגוסלביה, ככלל בהתאמה לגבול בין האזורים. הסדר זה נעשה קבוע באמנת אוזימו בין איטליה ליוגוסלביה שאושררה ב־1977.
הרפובליקה – 1946 והלאה > הנס הכלכלי

בתקופה שלאחר מלחמת העולם השנייה, הפכה כלכלת איטליה מכלכלה מבוססת חקלאות שהושפעה קשה מתוצאות מלחמות העולם, לכלכלה מתקדמת ומובילה בתחום הסחר והיצוא העולמי. בשנות ה־50 וה־60 נהנתה המדינה מפריחה כלכלית ממושכת, שכונתה "הנס הכלכלי האיטלקי" (איט'), וגרמה לעלייה דרמטית ברמת החיים של האיטלקי הממוצע. הפריחה נמשכה עד השביתות החריפות שהתרחשו בסתיו החם (איט') של 1969 והמחאה החברתית הנרחבת שפרצה בעקבותיו. אלו, לצד משבר האנרגיה העולמי של 1973, פגעו בצמיחה הכלכלית וזו לא חזרה לשיעוריה בשנות 'הנס'.
המדינה עודנה מתמודדת עם פערים בין דרום איטליה לצפונה ופערים בתחומים מסוימים מול ממוצע האיחוד האירופי שאיטליה היא אחת ממייסדיו.
הרפובליקה – 1946 והלאה > שנות העופרת

בשנות ה־70 התרחשה הסלמה חריפה באלימות הפוליטית שכללה פיגועי טרור מהימין ומהשמאל הקיצוני. נקודת ההתחלה של התקופה מסומנת לרוב בפיגוע כיכר המזרקה (איט') שביצע ארגון נאו-פשיסטי בשם "הסדר החדש" (איט') בדצמבר 1969. המשבר המתמשך הוביל להתקרבות המפלגות הגדולות – המפלגה הדמוקרטית-נוצרית השלטת בהובלת אלדו מורו והמפלגה הקומוניסטית האיטלקית בהובלת אנריקו ברלינגר, למורת רוחם של הקיצוניים מימין ומשמאל שראו בפשרה ההיסטורית (איט') בגידה ערכית. כתוצאה, ערב השבעת ממשלה חדשה בשנת 1978 חטפה תנועת הבריגדות האדומות המרקסיסטית את מורו ולבסוף רצחה אותו, וכך עלה בידה להפסיק את שיתוף הפעולה.
בשנות ה־80 הוקמו לראשונה ממשלות שאינן בהנהגת המפלגה הדמוקרטית – בראשות ג'ובאני ספאדוליני (איט') מהמפלגה הרפובליקנית (איט') (1981–1982) ובהמשך בראשות בטינו קרקסי מהמפלגה הסוציאליסטית (איט') (1983–1987).
הרפובליקה – 1946 והלאה > הרפובליקה השנייה (1992 והלאה)

אם־כי מבנה השלטון האיטלקי נותר על כנו, בשל השינויים הגדולים שהתרחשו מקובל באיטליה לכנות את התקופה המתחילה ב־1992 בשם 'הרפובליקה השנייה' (איט'). השינויים כוללים את פירוק המפלגות הגדולות הישנות עקב שערוריות ואי־סדר בשנים שקדמו לשינוי וצמיחת מפלגות חדשות, לצד שינויים בשיטת הבחירות ובאופי הפוליטיקה ואף בתחומי הכלכלה והתרבות.
בשנים 1986–1992 נערך משפט רב־נאשמים נגד המאפיה הסיציליאנית, ("המקסיפרוססו של פלרמו" (איט')), בסיומו נגזרו כעשרים מאסרי עולם ועונשי מאסר רבים נוספים. לאחר גזר הדין הסופי ופעולות ממשלתיות נוספות נגד המאפיה, הגיבה המאפיה בחיסול השופטים ג'ובאני פאלקונה (איט') (במאי) ופאולו בורסלינו (ביולי) באמצעות מכוניות תופת. בשנה הבאה (1993) פוצצה המאפיה מכוניות תופת במוקדי תיירות רבים במדינה.
הערות שוליים

↑  D. S. Levene, Livy on the Hannibalic War, Oxford University Press, 2010-06-17, ISBN 978-0-19-815295-8. (באנגלית)
↑  Filippo Carlà-Uhink, The "Birth" of Italy: The Institutionalization of Italy as a Region, 3rd-1st Century BCE, Walter de Gruyter GmbH & Co KG, 2017-09-25, ISBN 978-3-11-054478-7. (באנגלית)
↑  Filippo Carlà-Uhink, The "Birth" of Italy: The Institutionalization of Italy as a Region, 3rd-1st Century BCE, Walter de Gruyter GmbH & Co KG, 2017-09-25, ISBN 978-3-11-054478-7. (באנגלית)
↑  Italy | ancient Roman territory, Italy, Encyclopedia Britannica (באנגלית)
↑  Giuseppe Billanovich, Lezioni di filologia petrarchesca, Roberto Pesce, 2008, ISBN 978-88-96543-09-2. (באיטלקית)
↑  משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 עמוד 801
↑  L'antica Mediolanum rivive al computer, Corriere della Sera (באיטלקית)
| --- | --- |
בקרת זהויות :  NLI: 987007565580905171  BNE: XX469015  LCCN: sh85068936 
האימפריה הרומית בשיאה
ג'וזפה גריבלדי
בניטו מוסוליני לצד אדולף היטלר
אומברטו השני, מלך איטליה האחרון, שנתיים לפני הדחתו וגלייתו לפורטוגל
אלצ'ידה דה גספרי, ראש ממשלת איטליה הראשון במסגרת הרפובליקה וממייסדי האיחוד האירופי
טקס החתימה על אמנת רומא שיצרה את הקהילה הכלכלית האירופית, שהתפתחה בהמשך לאיחוד האירופי
פיאט 600, רכב שנחשב סמל סטטוס באיטליה של שנות ה־50
פיגוע של ארגון הגרעינים המזוינים המהפכניים (איט') הנאו-פשיסטי בתחנת הרכבת של בולוניה באוגוסט 1980 שגרם ל־85 הרוגים ומאות פצועים
בטינו קרקסי (הממושקף במרכז) – מנהיג המפלגה הסוציאליסטית (איט') וראש הממשלה ב־1983–1987 – מתקבל באיבה בהפגנה עממית בעקבות מבצע מאני פוליטה
מודעות מחאה ובהן דיוקנם של השופטים הנרצחים ג'ובאני פאלקונה (איט') ופאולו בורסלינו והכיתוב "לא הרגתם אותם: רעיונותיהם ימשיכו [להתקדם] ברגלינו"
רובוטריקים: ניצוץ כדור הארץ

| --- | --- |

 מבוסס על:  רובוטריקים
 סוגה:  מדע בדיוני, משפחה, ילדים, קומדיה, קומדיית פעולה, הרפתקאות, אנימציה
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  2
 מספר פרקים:  44
 הפקה
 מפיקים בפועל:  נמלה וורד, סירו ניילי, ניקול דובוק
 חברת הפקה:  Entertainment One, Nickelodeon Animation Studio
 הפצה:  Entertainment One
 אורך פרק:  23–25 דקות
 שידור
 רשת שידור:  פרמאונט+
 רשת שידור בישראל:  ניקלודיאון
 תקופת שידור מקורית:  11 בנובמבר 2022 – הווה
 תקופת שידור בישראל:  4 בדצמבר 2022 – הווה
 קישורים חיצוניים
 דף התוכנית ב-IMDb
רובוטריקים: ניצוץ כדור הארץ (באנגלית: Transformers: Earthspark) היא סדרת טלוויזיה אמריקאית בהנפשה ממוחשבת המבוססת על קו הצעצועים "רובוטריקים" מאת הסברו ו-Takara Tomy ופותחה על ידי דייל מלינובסקי, Ant Ward וניקול Dubuc עבור שירות הסטרימינג פרמאונט+ וערוץ הכבלים ניקלודיאון. הסדרה נמצאת בבעלות ומופץ על ידי הסברו, והיא הפקה משותפת בין Entertainment One של הסברו ו-Nickelodeon Animation Studio, עם שירותי אנימציה הניתנים על ידי Icon Creative Studio. זה הופיע לראשונה בפרמאונט+ עם 10 הפרקים הראשונים שלו ב-11 בנובמבר 2022. העונה הראשונה של הסדרה עלתה לשירות הסטרימינג נטפליקס ב-8 בנובמבר 2024.
בפברואר 2023 הסדרה חודשה לעונה שנייה שהתפצלה לשתי עונות נפרדות - עונות 2-3.
העונה השנייה עלתה לשידור ב-7 ביוני 2024 בשירות הזרמת המדיה פרמאונט+. בישראל, החלה העונה השנייה את שידוריה בניקלודיאון ב-9 ביוני 2024 בדיבוב העברי והסתיימה ב-3 בדצמבר של אותה השנה.
העונה השלישית עלתה לראשונה ב-25 באוקטובר 2024 בשירות הזרמת המדיה פרמאונט+. בישראל, החלה העונה השלישית את שידוריה בניקלודיאון ב-4 בדצמבר 2024 בדיבוב העברי.
עלילה

שנים רבות לאחר סיום מלחמת האזרחים בין הרובוטריקים לשקרניקים, משפחת מלטו עוברת מפילדלפיה לעיירה הקטנה וויטוויקי, פנסילבניה. שם, רובי ומו מאלטו הצעירים עדים להולדתו של זן חדש של רובוטריקים שנולדו בכדור הארץ בשם Terrans, שנקשרים רגשית לשניים באמצעות שרוולי סייבר מיוחדים על זרועותיהם. כעת מאומצים למשפחה ומקבלים חונכות על ידי באמבלבי, הטראנים עובדים עם האוטובוטים, מנהיג השקרניקים לשעבר מגה-טרון, ארגון גוסט, והילדים כדי להגן על חייהם החדשים מפני השקרניקים הנוכלים הנותרים ונבלים אחרים תוך מציאת מקומם בעולם.
מדבבים

בימוי הדיבוב העברי נעשה על ידי ענת ניב, והופק על ידי ענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| טוויץ' מלטו | קתרין חווארי | נעה קשפיצקי |
| טראש מלטו | זינו רובינסון | רועי ניב |
| האשטאג מלטו | סטפני למלין | אלונה אלכסנדר |
| נובה סטורם | ניקול דובוק | אלונה אלכסנדר |
| ארסי | מרתה מריון | אלונה אלכסנדר |
| רובי מלטו | סידני מיקילה | עמית מטלון |
| מורגן ויולט "מו" מלטו | ציון ברודנקס | דניאלה אשכנזי גפן |
| באמבלבי | דני פודי | ערן מור |
| סווינדל | נולאן נורת | ערן מור |
| דורותי "דוט" מלטו | בני לאת'ם | שירלי לילו |
| ד"ר אלכס מלטו | ג'ון ג'ון בריונס | גילן שחף |
| אופטימוס פריים | אלן טודיק | גלעד קלטר |
| מגהטרון | רורי מקאן | אלי לולאי |
| אליטה-1 | סיסי ג'ונס | רונה בקרמן |
| פרנזי | טיאנה קמאצ'ו | רונה בקרמן |
| סקייוורפ | ניקול דובוק | רונה בקרמן |
| ווילג'ק | מייקל טי דאוני | אסף דגני |
| מנדרויד | דידריך באדר | אסף דגני |
| סאונד-ווב | שון קנין | אסף דגני |
| דמויות נוספות | דמויות נוספות | אסף דגני |
| דמויות נוספות | דמויות נוספות | הדר שחף-מעיין |
| נייטשייד | לא ידוע | הדר שחף-מעיין |
שידור

| עונה | עונה | מספר פרקים | תקופת שידור מקורי בפרמאונט+ ארצות הברית> שידור ראשון | תקופת שידור מקורי בפרמאונט+ ארצות הברית> שידור אחרון | תקופת שידור מקורי בניקולודיאון ארצות הברית> שידור ראשון | תקופת שידור מקורי בניקולודיאון ארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 26 | 11 בנובמבר 2022 | 28 ביולי 2023 | 11 בנובמבר 2022 | 20 באפריל 2024 | 4 בדצמבר 2022 | 14 בנובמבר 2023 |
|  | 2 | 10 | 7 ביוני 2024 | 7 ביוני 2024 | 28 בספטמבר 2024 | 1 בפברואר 2025 | 9 ביוני 2024 | 3 בדצמבר 2024 |
|  | 3 | 13 | 25 באוקטובר 2024 | יפורסם בהמשך | יפורסם בהמשך | יפורסם בהמשך | 4 בדצמבר 2024 | יפורסם בהמשך |
פרקים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית> פרמאונט+ | תאריך שידור מקוריארצות הברית> ניקלודיאון | תאריך שידור מקוריארצות הברית> נטפליקס | תאריך שידור בישראלישראל |
| --- | --- | --- | --- | --- | --- | --- | --- |
| 1 | 1 | מורשת סודית - חלק 1 | Secret Legacy | 11 בנובמבר 2022 | 11 בנובמבר 2022 | 8 בנובמבר 2024 | 4 בדצמבר 2022 |
| 2 | 2 | מורשת סודית - חלק 2 | Secret Legacy | 11 בנובמבר 2022 | 11 בנובמבר 2022 | 8 בנובמבר 2024 | 5 בדצמבר 2022 |
| 3 | 3 | רודיאו ראשון | Moo-ving In | 11 בנובמבר 2022 | 10 בפברואר 2023 | 8 בנובמבר 2024 | 6 בדצמבר 2022 |
| 4 | 4 | חוקי ה.ב.י.ת | House Rules | 11 בנובמבר 2022 | 10 בפברואר 2023 | 8 בנובמבר 2024 | 7 בדצמבר 2022 |
| 5 | 5 | הבית שולט | Classified | 11 בנובמבר 2022 | 17 בפברואר 2023 | 8 בנובמבר 2024 | 8 בדצמבר 2022 |
| 6 | 6 | ניצוץ כדור הארץ | Traditions | 11 בנובמבר 2022 | 17 בפברואר 2023 | 8 בנובמבר 2024 | 11 בדצמבר 2022 |
| 7 | 7 | חברים ומשפחה | Friends and Family | 11 בנובמבר 2022 | 24 בפברואר 2023 | 8 בנובמבר 2024 | 12 בדצמבר 2022 |
| 8 | 8 | פיתיון | Decoy | 11 בנובמבר 2022 | 24 בפברואר 2023 | 8 בנובמבר 2024 | 13 בדצמבר 2022 |
| 9 | 9 | עידן האבולוציה - חלק 1 | Age of Evolution | 11 בנובמבר 2022 | 3 במרץ 2023 | 8 בנובמבר 2024 | 14 בדצמבר 2022 |
| 10 | 10 | עידן האבולוציה - חלק 2 | Age of Evolution | 11 בנובמבר 2022 | 3 במרץ 2023 | 8 בנובמבר 2024 | 15 בדצמבר 2022 |
| 11 | 11 | האשטג: אופס | Hashtag: Oops | 3 במרץ 2023 | 12 ביוני 2023 | 8 בנובמבר 2024 | 5 במרץ 2023 |
| 12 | 12 | ירד בעריכה | Outtakes | 3 במרץ 2023 | 12 ביוני 2023 | 8 בנובמבר 2024 | 6 במרץ 2023 |
| 13 | 13 | נתק בקשר | Missed Connection | 3 במרץ 2023 | 14 ביוני 2023 | 8 בנובמבר 2024 | 7 במרץ 2023 |
| 14 | 14 | פרוטוקול בטיחות | Security Protocols | 3 במרץ 2023 | 14 ביוני 2023 | 8 בנובמבר 2024 | 8 במרץ 2023 |
| 15 | 15 | צורך בסיסי | Bear Necessities | 3 במרץ 2023 | 19 באוגוסט 2023 | 8 בנובמבר 2024 | 9 במרץ 2023 |
| 16 | 16 | אזור מלחמה | Warzone | 3 במרץ 2023 | 19 באוגוסט 2023 | 8 בנובמבר 2024 | 12 במרץ 2023 |
| 17 | 17 | בית - חלק 1 | Home | 3 במרץ 2023 | 26 באוגוסט 2023 | 8 בנובמבר 2024 | 13 במרץ 2023 |
| 18 | 18 | בית - חלק 2 | Home | 3 במרץ 2023 | 26 באוגוסט 2023 | 8 בנובמבר 2024 | 14 במרץ 2023 |
| 19 | 19 | מצב סטיגי | A Stygi Situation | 28 ביולי 2023 | 6 באפריל 2024 | 8 בנובמבר 2024 | 5 בנובמבר 2023 |
| 20 | 20 | מנוטרל | Disarmed | 28 ביולי 2023 | 6 באפריל 2024 | 8 בנובמבר 2024 | 6 בנובמבר 2023 |
| 21 | 21 | מה ששוכן בפנים | What Dwells Within | 28 ביולי 2023 | 13 באפריל 2024 | 8 בנובמבר 2024 | 7 בנובמבר 2023 |
| 22 | 22 | זמן הפריים | Prime Time | 28 ביולי 2023 | 13 באפריל 2024 | 8 בנובמבר 2024 | 8 בנובמבר 2023 |
| 23 | 23 | נוסעים סמויים | Stowed Away, Stowaways | 28 ביולי 2023 | 20 באפריל 2024 | 8 בנובמבר 2024 | 9 בנובמבר 2023 |
| 24 | 24 | הקרב בוויטוויקי | The Battle of Witwicky | 28 ביולי 2023 | 20 באפריל 2024 | 8 בנובמבר 2024 | 12 בנובמבר 2023 |
| 25 | 25 | התקווה האחרונה - חלק 1 | The Last Hope | 28 ביולי 2023 | 20 באפריל 2024 | 8 בנובמבר 2024 | 13 בנובמבר 2023 |
| 26 | 26 | התקווה האחרונה - חלק 2 | The Last Hope | 28 ביולי 2023 | 20 באפריל 2024 | 8 בנובמבר 2024 | 14 בנובמבר 2023 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית> פרמאונט+ | תאריך שידור מקוריארצות הברית> ניקלודיאון | תאריך שידור בישראלישראל |
| --- | --- | --- | --- | --- | --- | --- |
| 27 | 1 | אפטרמאת' | Aftermath | 7 ביוני 2024 | 28 בספטמבר 2024 | 9 ביוני 2024 |
| 28 | 2 | הריסות | In Ruins | 7 ביוני 2024 | 5 באוקטובר 2024 | 10 ביוני 2024 |
| 29 | 3 | קונטרול אלט דיליט | Control Alt Delete | 7 ביוני 2024 | 12 באוקטובר 2024 | 11 ביוני 2024 |
| 30 | 4 | אפקט הפרפר | The Butterfly Effect | 7 ביוני 2024 | 19 באוקטובר 2024 | 12 ביוני 2024 |
| 31 | 5 | קרבה | Togetherness | 7 ביוני 2024 | 26 באוקטובר 2024 | 13 ביוני 2024 |
| 32 | 6 | ספיטפייר | Spitfire | 7 ביוני 2024 | 18 בינואר 2025 | 16 ביוני 2024 |
| 33 | 7 | המתחזה | The Imposters | 7 ביוני 2024 | 18 בינואר 2025 | 17 ביוני 2024 |
| 34 | 8 | וויטוויקי - חלק 1 | Witwicky | 7 ביוני 2024 | 1 בפברואר 2025 | 1 בדצמבר 2024 |
| 35 | 9 | וויטוויקי - חלק 2 | Witwicky | 7 ביוני 2024 | 1 בפברואר 2025 | 2 בדצמבר 2024 |
| 36 | 10 | אחי, איפה הקראוון שלי? | Dude Where's My Trailer | 7 ביוני 2024 | 25 בינואר 2025 | 3 בדצמבר 2024 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית> פרמאונט+ | תאריך שידור מקוריארצות הברית> ניקלודיאון | תאריך שידור בישראלישראל |
| --- | --- | --- | --- | --- | --- | --- |
| 37 | 1 | ממש כמו בקומיקס | The Need for Read | 25 באוקטובר 2024 | יפורסם בהמשך | 4 בדצמבר 2024 |
| 38 | 2 | מתקפת הדרייב-אין הגדולה | Attack of the Drive-In Movie | 25 באוקטובר 2024 | יפורסם בהמשך | 5 בדצמבר 2024 |
| 39 | 3 | הבריחה הגדולה | The Great Escape | 25 באוקטובר 2024 | יפורסם בהמשך | 8 בדצמבר 2024 |
| 40 | 4 | אף חייל לא נותר מאחור | No Soldier Left Behind | 25 באוקטובר 2024 | יפורסם בהמשך | 9 בדצמבר 2024 |
| 41 | 5 | אש וקרח | Fire and Ice | 25 באוקטובר 2024 | יפורסם בהמשך | 10 בדצמבר 2024 |
| 42 | 6 | האמת נמצאת שם | The Truth Is Out There | 25 באוקטובר 2024 | יפורסם בהמשך | 11 בדצמבר 2024 |
| 43 | 7 | יום הדין - חלק 1 | Judgment Day | 25 באוקטובר 2024 | יפורסם בהמשך | 12 בדצמבר 2024 |
| 44 | 8 | יום הדין - חלק 2 | Judgment Day | 25 באוקטובר 2024 | יפורסם בהמשך | 15 בדצמבר 2024 |
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2023 | Golden Reel Awards | הישג יוצא דופן בסאונד - אפקטים קוליים, פולי, מוזיקה, דיאלוג ו-ADR עבור מדיה שידורית של אנימציה קצרה | "עידן האבולוציה"  - בראד מאייר (מפקח סאונד); נטליה סאוודרה ברייצ'י (עורכת אפקטים קוליים); כריסטין גמאצ'ה (עורכת דיאלוגים); קרול מא (עורכת פולי) | מועמדות |  |
| 2024 | Golden Reel Awards | הישג יוצא דופן בסאונד - אפקטים קוליים, פולי, מוזיקה, דיאלוג ו-ADR עבור מדיה שידורית של אנימציה קצרה | "פרוטוקול בטיחות" - בראד מאייר (מפקח סאונד); נטליה סאוודרה ברייצ'י (עורכת אפקטים קוליים); כריסטין גמאצ'ה (עורכת דיאלוגים); קרול מא (עורכת פולי) | מועמדות |  |
| 2024 | פרס התקשורת של הליגה ההומו-לסבית נגד השמצה | התוכנית הטובה ביותר לילדים ולמשפחה - אנימציה | "רובוטריקים: ניצוץ כדור הארץ" | מועמדות |  |
הערות שוליים

↑  Tangcay Jazz, "'Everything Everywhere All At Once' Leads Motion Picture Sound Editors Golden Reel Awards Nominations". Variety. Retrieved, Variety, ‏2024-05-12
↑  Carolyn Giardina, "'Oppenheimer' Leads Feature Noms of MPSE Sound Editors Golden Reel Awards". The Hollywood Reporter. Retrieved, The Hollywood Reporter, ‏2024-05-12 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
בני הרצליה

ערך זה עוסק במועדון כדורסל ישראלי. אם התכוונתם לקבוצת כדוריד ישראלית, ראו .
אולם היובל בהרצליה
סמליל הקבוצה בעבר
סמליל הקבוצה בתקופת איחוד "בני השרון"
סמליל הקבוצה בעבר
בני הרצליה היא קבוצת כדורסל ישראלית מהעיר הרצליה, המתמודדת בליגת העל. הקבוצה נוסדה בשנת 1985 וצבעי הקבוצה הם כחול ולבן.